# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. február 23.-ai

NYILVÁNOS ÜLÉSÉRE

**TÁRGY:**

**A Balatonberény Kísérleti partszakaszon elhelyezkedő vizesblokk üzemeltetésére pályázat kiírása**

**ELŐADÓ:**

**Véghelyi Róbert**

**Kft. ügyvezető**

**Tisztelt Képviselő-testület!**

A Balatonberény Község Önkormányzata pályázati eljárás keretében történő bérbeadásra meghirdeti a 1239/13 hrsz.-on lévő nyilvános illemhely üzemeltetésének a jogát. Az illemhely üzemeltetésének a költségei 2022-ben a következő tételekből állt.

* villamosenergia: 52.354,-Ft
* víz: 107.207,-Ft (2021-ben: 121.760,-Ft)
* tisztítószerek, szemetes zsákok: kb. 150-200.000,-Ft
* személy jellegű kiadások: a takarításokat a strandi személyzet végezte, plusz takarítót nem kellett alkalmazni. A vizesblokk esti zárása 1 kolléga „plusz“ feladata, volt.

Az illemhely üzemeltetésének csak költség vonzata van, bevétel nem keletkezik a területen semmilyen módon. A szezonban a Balaton parton talán már nincs is ingyenes illemhely használat.


**Pályázati kiírás tervezete:**


**1. Pályázat kiírója**

* Balatonberény Község Önkormányzata
* Székhely: 8649 Balatonberény Kossuth tér 1.
* Adószám: 15731443-2-14
* Képviseletében: Druskóczi Tünde polgármester

**2. A pályázat tárgya**

* A Balatonberény Község Önkormányzata pályázati eljárás keretében történő bérbeadásra meghirdeti a 1239/13 hrsz.-on lévő nyilvános illemhely üzemeltetésének a jogát. A vizesblokk egy kb. 6,5 ha nagyságú szabadon bejárható Balaton parti zöldterület frekventált részén helyezkedik el. Hulladékgyűjtők vannak a területen kihelyezve, melyek rendszeresen ürítve vannak. A vizesblokk épületétől 100 méterre található a Magyar Tenger Vízisport Egyesület által üzemeltetett kikötő.
* A vizesblokk adatai:
  + Női WC
    - kézmosó előtér: 14,93 m2
    - 5 db 1,2 m2 alapterületű WC fülke+ WC papír adagoló
    - 3 db kézmosó+ szappanadagoló+ papírkéztörlő adagoló
  + Férfi WC:
    - kézmosó előtér: 13,22 m2
    - 3 db 1,2 m2 alapterületű WC fülke+ WC papír adagoló
    - 3 db piszoár
    - 3 db kézmosó+ szappanadagoló+ papírkéztörlő adagoló
  + Takarítószer raktár: 3,51 m2
    - 1 db kézmosó vízmelegítővel
* A vizesblokk alaprajza:



* A vizesblokk területi elhelyezkedése:

**3.** **Bérleti feltételek**

* Bérlet időtartama: 2023.05.01-től kezdődően 3 éves határozott időszakra.
* Bérleti díj minimális összege: Mindennemű üzemeltetési és a közműdíj költség *(víz, villany)* megfizetésének a vállalása. Ennek mértéke a személy jellegű ráfordítások nélkül korábbi évek tapasztalatai alapján bruttó 320.000-380.000,-Ft/év.
* Kötelező nyitvatartási idő: Évente a június első szombatja-augusztus utolsó vasárnapja *(nyári szezon)* közötti időszakban, a fürdésre alkalmas időben: Hétfő –Vasárnap 9:00-20:00, illetve az önkormányzati rendezvények teljes időtartama alatt. Fürdésre alkalmatlan időben és a nyári szezonon kívül az üzemeltető dönthet saját hatáskörben a vizesblokk nyitva tartásáról.
* A pályázat nyertese a nyilvános illemhely használatáért használati díjat szedhet, amely díj mértékét előzetesen köteles egyeztetnie Balatonberény Község Önkormányzatával.
* Pályázónak vállalnia kell a nyilvános illemhely üzemeltetését, folyamatos tisztántartását, fertőtlenítését és megközelíthetőségét.
* A pályázó a helyiséget az üzemeltetés teljes időtartama alatt folyamatosan, a jó gazda gondosságával köteles üzemeltetni. Az üzemeltetésnek a pályázó hibájából történő félbeszakadása, illetve 15 napot meghaladó szüneteltetése az üzemeltetési szerződés azonnali hatályú megszűntetését eredményezi.
* A helyiség kívülről bármikor megtekinthető előzetes egyeztetést követően.
* Az épületben történő bármilyen műszaki átalakítás, korszerűsítés, felújítás csak a tulajdonos előzetes írásbeli hozzájárulásával lehetséges.
* A pályázó tudomásul veszi, hogy a vizesblokk üzemeltetése során tárgyévenként beszámolási kötelezettséggel tartozik Balatonberény Község Önkormányzata felé. A beszámolás évente az október havi Képviselő-testületi, és az azt megelő bizottsági ülésen esedékes. A beszámolónak a kötelező tartalmi elemi a következők:
* Tárgyévente a vizesblokkot díjfizetés ellenében használók száma.
* Tárgyévi tapasztalatok leírása.
* Fejlesztési javaslatok, ötletek a jövőre nézve.
* Pályázó tudomásul veszi, hogy jelen pályázat tárgyát képező ingatlan a nemzeti vagyon körébe tartozik, így annak hasznosítása során fokozott gondossággal, a nemzeti vagyonról szóló 2011. évi CXCVI. törvényben foglaltakkal összhangban köteles eljárni.
* Pályázó tudomásul veszi, hogy a helyiség a jelenlegi, megtekintett állapotban kerül üzemeltetés céljából átadásra.

**4.** **Pályázók köre**

* A pályázatra kizárólag cégek vagy egyéni vállalkozók jelentkezhetnek.
* Szerződés nem köthető azzal, aki
* 1. csőd vagy felszámolási eljárás, végelszámolás, önkormányzati adósságrendezési eljárás alatt áll;
* 2. tevékenységét felfüggesztette vagy akinek tevékenységét felfüggesztették;
* 3. az adózás rendjéről szóló 2017. évi CL. törvény 7. §-ának 34. pontja szerinti, hatvan napnál régebben lejárt esedékességű köztartozással rendelkezik;
* 4. a Büntető Törvénykönyvről szóló 2012. évi C. törvény XXVII. fejezetben meghatározott korrupciós bűncselekmények miatt büntetett előéletű, vagy aki gazdálkodó szervezetben vagy gazdasági társaságban vezető tisztség betöltését kizáró foglalkozástói eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében korlátozta.

**5. Mit kell tartalmazni a beadott a pályázatnak**

* Céges adatok, elektronikus levelezési cím *(email cím)*, kapcsolattartó elérhetősége
* Pályázó által az üzemeltetésért fizetendő bérleti díj összegére tett ajánlatát *(nettó, bruttó)* bontásban. Minimális vállalási díj mindennemű üzemeltetési és a közműdíj *(víz, villany)* megfizetésének a vállalása a bérleti időszak alatt.
* Az eddigi tevékenységének részletes ismertetését, referenciát, az üzemeltetésre, üzletpolitikájára vonatkozó elképzeléseit, koncepcióját.
* A megjelölt tevékenység végzésére vonatkozó jogosultság igazolását.
* Jogi személy és nem jogi személyiségű gazdasági társaság esetén 30 napnál nem régebbi cégkivonatot, valamint az aláírásra jogosult aláírási címpéldányát,
* A jelen pályázati kiírásban foglalt feltételek teljesítésére vonatkozó kötelezettségvállalást, nyilatkozatokat.
* Pályázó nyilatkozatát arról, hogy büntető jogi felelőssége tudatában kijelenti, hogy a nemzeti vagyonról szóló 2011. évi CXCVI. törvény (Nvt.) szerint átlátható szervezetnek minősül és tudomásul veszi, hogy amennyiben a pályázat nyertese lesz, a megbízási szerződés megkötését követően beállott körülmény folytán, mint Bérlő már nem minősül átlátható szervezetnek, Bérbeadó jogosult a szerződést kártalanítás nélkül és azonnali hatállyal felmondani.

**6. A pályázatok leadásának módja**

* [A pályázatokat cégszerű aláírást követően zárt borítékban postai úton ajánlott levélként kell eljuttatni az alábbi névre és címre.:](mailto:telepulesuzemeltetes@balatonbereny.hu)
* Balatonberény Község Önkormányzata, Druskóczi Tünde polgármester részére, 8649 Balatonberény Kossuth tér 1.
* [A borítékon a „](mailto:telepulesuzemeltetes@balatonbereny.hu)Vizesblokk üzemeltetése[” feliratot tüntessék fel](mailto:telepulesuzemeltetes@balatonbereny.hu) a levél tárgyaként.
* [Jelentkezési határidő: ......................](mailto:telepulesuzemeltetes@balatonbereny.hu).
* A jelentkezésnél a levél feladásának a dátuma a mérvadó. A határidő után feladott pályázatokat érvénytelennek tekintjük.

**7. A döntés módja és ideje**

* A beérkezett pályázatokat 3 tagú bíráló bizottság bírálja el és dönt a pályázat ügyében.
* [Borítékbontás, elbírálás időpontja: ............................](mailto:telepulesuzemeltetes@balatonbereny.hu)
* Kiértesítés: .........................................- ig elektronikus úton.
* A szerződéskötés tervezett időpontja: 2023. április hónapban.

**Határozati javaslat:**

1. Balatonberény Község Önkormányzat Képviselő-testülete a Balatonberény 1239/13 hrsz-ú ingatlanon lévő nyilvános illemhelynek bérbeadás útján történő hasznosítására vonatkozó pályázati felhívást az előterjesztés szerinti tartalommal elfogadja

/vagy

az alábbi kiegészítésekkel, módosításokkal fogadja el:

………………………………………………………………………

……………………………………………………………………….

1. a képviselő-testület felkéri a polgármestert, hogy a pályázati felhívás nyilvános közzétételéről gondoskodjon.

Határidő: közzétételre 8 nap

Felelős: Druskoczi Tünde polgármester

Balatonberény, 2023. 02. 10.

Véghelyi Róbert

Balatonberényi Nonprofit Kft.

ügyvezető