Vállalkozási szerződés

mely létrejött egyrészről:

**Balatonberény Község Önkormányzata**

8649 Balatonberény, Kossuth tér 1.

képviseli: Druskoczi Tünde polgármester

mint megrendelő - a továbbiakban: Megrendelő -, másrészről:

Név: **Toronyi Zsolt egyéni vállalkozó**

Székhely: 8649 Balatonberény, Kossuth u. 28.

Adószám: 68303413-1-34

Bankszámlaszám: 10404955-50526868-82511001

mint vállalkozó - a továbbiakban: Vállalkozó, együttesen Felek - között az alulírott

helyen és napon az alábbi feltételek mellett.

1. A szerződés tárgya
   * 1. A Megrendelő a jelen vállalkozási szerződés aláírásával megbízza a Vállalkozót az alábbi feladat ellátására: www.balatonbereny.hu honlap fejlesztése Wordpress alapon.
2. A feladat

A feladat teljesítésének módja: egyszeri.

1. Felek jogai és kötelezettségei

A Vállalkozó köteles a jelen szerződésben meghatározott feladatokat a Megbízó utasításai szerint és érdekének megfelelően és a tőle elvárható legnagyobb gondossággal teljesíteni.

Ha a Megrendelő célszerűtlen vagy szakszerűtlen utasítást ad, a Vállalkozó köteles erre a Megrendelőt figyelmeztetni. Ha a Megrendelő az utasításhoz e figyelmeztetés ellenére is ragaszkodik, az utasításból eredő károk őt terhelik.

Megrendelő a feladatkiírás alkalmával köteles mindazokat az információkat és dokumentumokat a Vállalkozó rendelkezésére bocsátani, továbbá megjelölni

azt az informatikai környezetet, amelyek a szolgáltatás szerződésszerű teljesítéséhez, a Megrendelő által elérni kívánt eredmény bekövetkezéséhez szükséges.

A Felek megállapodnak abban, hogy a Vállalkozási szerződés teljesítése során létrejött szellemi alkotások feletti korlátlan és kizárólagos felhasználói és vagyoni jogok, továbbá minden nemű tulajdonjog a Megrendelőt illetik meg.

Vállalkozó szavatol azért, hogy az átadott teljesítés hiányosságoktól, rejtett hibáktól és vírusoktól mentes és működőképes.

Vállalkozó felel az általa okozott kárért, különös tekintettel a súlyos és gondatlan károkozásból eredő következményekért.

4. Díjazás és fizetési feltételek

A szerződés teljesítése ellenértékeként a Vállalkozó vállalkozói díjra jogosult, melynek összege: 300.000 Ft (ÁFA mentes).

A teljesítés készre jelentését követően Vállalkozó jogosult a szerződés szerint elvégzett tevékenységekről számlát kiállítani.

Megrendelő a számla kézhezvételét követő 8 naptári napon belül, jelen szerződésben feltüntetett bankszámlaszámra történő átutalással köteles a Vállalkozási Díjat kiegyenlíteni

5. Módosítási kérések kezelése

A szerződésben korábban nem rögzített, annak keretét meghaladó feladatok, fejlesztési kérésekhez kapcsolódó tevékenységek szerződés módosítást vonnak maguk után. Ezen tevékenységekre fordított munkaórákért Vállalkozó külön ellentételezésre jogosult, amelynek mértéke külön megegyezés tárgyát képezik.

6. Titoktartás, az írásos anyagok őrzése, felhasználása

A Vállalkozó a szerződés teljesítése során a Megrendelővel vagy annak ügyfelével kapcsolatban tudomására jutott minden információt köteles titkosan kezelni, ilyen információt bármely harmadik személy részére csak a Megrendelő kifejezett hozzájárulásával jogosult kiadni.

A Vállalkozó köteles a szerződés teljesítése során a Megrendelőtől kapott írásos anyagokat megfelelően megőrizni és a Megrendelő kérésére azokat hiánytalanul visszaadni. A Vállalkozó jogosult a részére átadott dokumentumokról másolatot készíteni és azokat maga számára megőrizni, amely másolati példányokat kizárólag a projekt végrehajtása érdekében jogosult felhasználni.

7. Záró rendelkezések

Jelen szerződésben nem szabályozott kérdésekben a Ptk. (2013. évi V. törvény) rendelkezései az irányadóak.

Felek rögzítik, hogy a jelen szerződést átolvasást és értelmezést követően, mint akaratukkal mindenben megegyezőt, jóváhagyólag írták alá.

Jelen megállapodás 4 (négy) egyező példányban készült.

Balatonberény, 2023. február…

Balatonberény Község Önkormányzata Toronyi Zsolt

megrendelő vállalkozó

képv: Druskoczi Tünde polgármester

Pénzügyi ellenjegyzés:

Németh Gyöngyi

pü.vezető

Balatonkeresztúr, 2023. február..